**NOGOMETNI SAVEZ UNSKO SANSKOG KANTONA**



**P R O P O Z I C I J E**

**takmičenja Kantonalne lige USK-a za takmičarsku sezonu 2023/2024**

**Bihać: August 2023. godine**

Broj:458/2023

Bihać: 28.08.2023. godine

Izvršni odbor Nogometnog USK-a na osnovu člana 31. Statuta NS USK-a, na 29. sjednici održanoj 28.08.2023.godine, na prijedlog Komisije za takmičenje NS USK-a donio je s l i j e d e ć e:

**P R O P O Z I C I J Etakmičenja Kantonalne lige NS USK-a za takmičarsku sezonu 2023/2024**

**I - OPĆE ODREDBE**

**Član 1.**

* 1. Ovim Propozicijama utvrđuje se način organiziranja i provođenja takmičenja u

Kantonalnoj ligi NS USK-a u takmičarskoj 2023/2024 godini.

**II – RUKOVOĐENJE TAKMIČENJEM**

**Član 2.**

**2.01.** Takmičenjem u Kantonalnoj ligi NS USK-a rukovodi Izvršni odbor NS USK-a putem nadležnih komisija odnosno imenovanih komesara.

**2.02.** Kontrolu rada takmičarskih organa Kantonalne lige NS USK-a vrše nadležne komisije i to: Komisija za takmičenje NS USK-a, Komisija za suce i suđenje NS USK-a i Disciplinska komisija NS USK-a u saradnji sa Sekretarijatom takmičenja, koje po potrebi održavaju sastanke sa takmičarskim organima Kantonalne lige NS USK-a, vrše analizu takmičenja i suđenja Kantonalne lige NS USK-a, vrše verifikaciju listi uspješnosti, te učestvuju u organizaciji, edukaciji i provođenju seminara Kantonalne lige NS USK-a.

**2.03.** Takmičenje u Kantonalnoj ligi NS USK-a, administrativno se vodi kroz COMET informacioni sistem.

**Član 3.**

**3.01.** Organi nadležni za provođenje takmičenja Kantonalne lige NS USK-a su:

a) Komesar za takmičenje rukovodi takmičenjem, registruje utakmice, donosi prvostepene odluke, rješava sva pitanja iz takmičarskog dijela, određuje delegate za utakmice, vrši analizu obavljanja delegatske dužnosti i drugo; b) Komesar za suđenje – rješava žalbe na suđenje, vrši analizu suđenja i izvještaja posmatrača suđenja, određuje suce na utakmice i drugo;

c) Disciplinski sudac – donosi prvostepene disciplinske odluke;

d) Apelaciona komisija NS USK-a – drugostepeni organ koji donosi odluke po

žalbama na prvostepene odluke iz takmičarskog i disciplinskog dijela;

h) Druge komisije Izvršnog odbora NS USK-a.

**3.02.** Ostale nadležnosti i zadaci komisija i pravnih tijela NS USK-a propisani su Pravilnikom o radu Komisija Izvršnog odbora, pravnih tijela i takmičarskih organa organa NS USK-a te ostalim pravilnicima i odlukama Izvršnog odbora NS FBiH i NS/FS BiH.

**III - UČESNICI TAKMIČENJA**

**Član 4.**

**4.01.** Takmičenje u okviru Kantonalne lige USK-a odvijat će se u okviru jedinstvene lige seniora.

**4.02**. U takmičenju kantonalne lige NS USK-a u takmičarskoj 2023/2024 godini učestvuje

***9 (devet)*** klubova sa područja USK-a i to:

 ***NK “ŽELJEZNIČAR”– Bosanska Krupa, NK “MLADOST 38” Bos. Petrovac,NK “KAMENICA” Kamenica, NK “OMLADINAC” – Sanica, NK “OMLADINAC 75” – Pokoj, NK “BORAC” – Izačić, NK “KLJUČ” Ključ, NK “MLADOST”-Polje, NK “MLADOST” – Vrnograč,***

**IV - USLOVI ZA UČESTVOVANJE U TAKMIČENJU**

**Član 5.**

**5.01**. Za učestvovanje u takmičenju kantonalne lige NS USK-a, pored ostalih, klubovi moraju ispunjavati sljedeće uvjete:

**5.02.** **IGRALIŠTA:**

***a.*** Da posjeduju odgovarajuće igralište sa kvalitetnom travnatom podlogom za igru, sa prirodnom ili umjetnom podlogom sa potrebnim certifikatom i dozvolom Nogometnog saveza USK-a dimenzija 95-110 metara dužine i 60-75 metara širine. Teren mora biti zatravljen cijelom površinom i potpuno ravan da bi se omogućilo normalno kretanje.

***b.*** Izuzetno, organ koji rukovodi takmičenjem može donijeti privremenu odluku o prijemu terena za igru za određeni vremenski period sa manjim dimenzijama od naznačenih u prethodnoj tački i to u slučajevima kada stadion ispunjava ostale uvjete iz Propozicija takmičenja, a trenutno ne postoji objektivna mogućnost za proširenje terena za igru.

***c.*** Teren za igru mora biti odvojen od gledališta žičanom (zatvorenom) ogradom punog profila i odgovarajućeg kvaliteta. Ograda mora biti udaljena najmanje dva (2) metra od uzdužne linije igrališta i tri (3) metra od poprečne linije iza vrata (golova) u visini kaznenog prostora. Minimalna visina ograde je 120 cm.

***d.*** Igralište mora posjedovati zaštitne kabine odgovarajućeg kvaliteta za rezervne igrače i stručno vodstvo ekipa za najmanje 13 osoba (13 fiksiranih sjedalica) kao i odvojenu kabinu za delegata utakmice, a sve zaštićeno od kiše i vjetra. Kabine se postavljaju na uzdužnoj strani igrališta, propisno udaljene od terena za igru, odnosno uzdužne linije

(dva do tri metra).

**e.** Na stadionu moraju postojati svlačionice za obje ekipe i posebna svlačionica za suce. Sve svlačionice trebaju imati mokre čvorove- kupatila sa toplom vodom, za igrače sa tri (3) tuš ruže, a kod sudaca jedna (1) tuš ruža. Svaka svlačionica (sudijska posebno)treba imati zaseban WC.

***f.*** Izlazak na teren i povratak igrača u svlačionicu, stručnih rukovodstava ekipa, delegate i sudaca, mora biti osiguran i odvojen od gledatelja. Prolaz od svlačionica do terena za igru mora biti fizički odvojen od gledaoca.

 ***g.*** Na stadionu treba biti posebna prostorija za sastavljanje zapisnika. Na stadionima klubova i za utakmice Kantonalne lige NS USK-a u službenom prostoru za zapisnik, klub domaćin treba da obezbijedi:

 - ispravan kompjuter sa štampačem,

 - ispravnu internet konekciju za potrebe COMET informacionog sistema,

Neispunjavanje uvjeta ove tačke sa sobom povlači disciplinske posljedice.

 ***h.*** Igralište mora biti primljeno od nadležne Komisije NS USK-a za prijem igrališta iregistrirano za odigravanje prvenstvenih utakmica. Zapisnik o prijemu-registracijiigrališta treba da je javno istaknut u prostoriji gdje se sačinjava zapisnik utakmice.

***i.*** Klubovi koji ne ispunjavaju uvjete iz ovog člana, pod „igralište“ovih Propozicija, mogu u cilju provođenja takmičenja uzeti pod zakup igralište nekog drugog kluba ili vlasnika, potpisivanjem sporazuma o korištenju igrališta, s tim da isto ispunjava uvjete iz člana 5. „igralište“ ovih Propozicija.

***j.*** Izvršni odbor NS USK-a može donijeti odluku privremenog karaktera za igralište koje djelimično ne ispunjava uslove iz ovog člana.

***k.*** Uz teren ili na tribinama, za snimatelja utakmice mora biti izrađeno uzvišeno ipotpuno zaštićeno od vremenskih neprilika i publike mjesto minimalne visine tri (3),na poziciji središnje crte igrališta kako bi se mogao pokriti cijeli teren za snimanje.

***l.*** Snimanje utakmica Kantonalne lige je obavezno. Klub domaćin je dužan CD ili DVD nakon utakmice uručiti delegatu utakmice.

***m.*** Klub domaćin obavezan je omogućiti snimanje utakmice zainteresiranom klubu gostu.

**5.03. OSTALI UVJETI:**

a. Klub mora ispunjavati uvjete iz Normativa minimuma stručno-pedagoškog rada za mlađe kategorije nogometaša u osnovnim nogometnim organizacijama;

b. Klub treba organizirati nogometnu aktivnost s takmičenjem ekipama pčelica (U-11), pretpionira (U-13), pionira (U-15), kadeta (U-17) i juniora (U-19).

c. klubovi Katonalne lige koji su prijavili seniorsku selkciju, u sistemu takmičenja moraju imati minimalno jednu (1) omladinsku selkciju (pčelice, predpioniri, pioniri i kadeti) a mogu prijaviti sve četiri kategorije.

d. klubovi koji nemaju seniorsku selekciju u sistemu takmičenja moraju imati minimalno dvije (2) omladinske selekcije (pčelice,predpioniri, pioniri i kadeti) a mogu prijaviti sve četiri kategorije.

e. škole nogometa NS USK-a u sistemu takmičenja moraju obavezno imati najmanje dvije (2) omladinske selekcije (pčelice,predpioniri, pioniri i kadeti) a mogu prijaviti sve četiri kategorije.

**V - ORGANIZACIJA TAKMIČENJA**

**Član 6.**

**6.01.** Prvenstveno takmičenje u Kantonalnoj ligi provodi se po dvostrukom bod sistemu i vremenski utvrđenom kalendaru, s dvije takmičarske polusezone, jesen i proljeće.

**6.02.** Kalendar i raspored takmičenja, na prijedlog Komisije za takmičenje NS USK-a, usvaja IO NS USK-a, najkasnije 30 (trideset) dana prije početka jesenjeg, odnosno proljetnog dijela prvenstva, a taj rok može biti pomjeren za 15 dana.

**6.03.** Raspored utakmica za prvenstvo Kantonalne lige NS USK-a određuje se žrijebom takmičarskih brojeva klubova sudionika i primjenom „Bergerove tablice“.

**6.04.** Žrebanje, određivanje takmičarskih brojeva klubova učesnika bitće izvršeno mjesec dana prije početka takmičarske sezone, ali zbog specifičnosti takmičenja u kantonalnoj ligi NS USK-a taj rok izuzetno može biti skraćen.

**6.05.** Odluku o izmjenama kalendara takmičenja, u slučaju proglašenja vanrednog stanja ili stanja nesreće od strane nadležnih organa BiH ili Federacije BiH, donosi Komisija za takmičenje NS USK-a.

**Član 7.**

**7.01.** Tri posljednja kola u takmičenju Kantonalne lige NS USK-a igraju se isti dan i u isto vrijeme, u skladu s Kalendarom takmičenja. Izuzetno, ukoliko određena utakmica nema rezultatski značaj, te ishod iste ne utiče bitno na poredak na tabeli, komesar za takmičenje može odobriti igranje iste u drugom terminu.

**Član 8.**

**08.01.** Utakmice se igraju u trajanju 2x45 minuta.

**08.02.** Odmor između dva dijela igre traje minimalno 10, a maksimalno 15 minuta.

**Član 9.**

**09.01.** Nakon obavljenog žrijeba za raspored takmičenja za prvenstvo Kantonalne lige NS USK-a, klubovi učesnici takmičenja su obavezni u roku od 5 (pet) dana dostave u pismenoj formi sekretarijatu za takmičenje slijedeće informacije:

a. mjesto u kojem će kao domaćin igrati svoje prvenstvene utakmice,

b. naziv stadiona (stalni i zamjenski),

c. dan odigravanja utakmica (subota-nedjelja),d. boju sportske opreme (majica, šorc, štucne) u kojoj će nastupati klub,

kao i rezervnu boju sportske opreme,

e. spisak registrovanih igrača, kao i službenih osoba kluba koji će obavljati

dužnosti na prvenstvenim utakmicama.

**VI - PROMJENA TERMINA ODIGRAVANJA UTAKMICA**

**Član 10.**

**10.01.** Promjena termina odigravanja utakmice može se vršiti isključivo na osnovu podnesenog pismenog zahtjava, najkasnije 8 (osam) dana prije rasporedom utvrđenog termina odigravanja utakmice, a koji u sebi sadrži razlog zbog kojeg se traži promjena termina s priloženom dokumentacijom, iz koje se nesumnjivo može utvrditi opravdanost podnesenog zahtjeva.

**10.02.** Pored navedenih razloga klub može dati i eventualni prijedlog novog termina, koji treba, ukoliko je moguće, biti usaglašen s protivničkim klubom.

**10.03.** U slučaju kada zahtjev za promjenu termina (iz razloga više sile) nije podnesen shodno odredbi 01.ovog člana, odnosno najkasnije 3 (tri) dana prije utvrđenog termina za odigravanje utakmice ili je podnesen od strane gostujuće ekipe, kao i kada se za termin utakmice predlaže radni dan, podnosilac zahtjeva obavezan je dostaviti uz obrazloženje i pismenu saglasnost drugog kluba (protivnika) utakmice, za koju se traži promjena termina.

**10.04.** Odluku o zahtjevu kluba za promjenu termina utakmice iz odredbi 01. i 02.ovog člana donosi komesaru za takmičenje Kantonalne lige NS USK-a, s tim da se kod donošenja odluke moraju imati u vidu odredbe člana 16. Pravilnika o nogometnim takmičenjima NS/FS BiH. Odluka komesara za takmičenje o podnesenom pismenom zahtjevu za promjene termina odigravanja utakmice je konačna i ona se dostavlja zainteresiranim klubovima i ostalim učesnicima takmičenja.

**10.05.** Izuzetno, komesar za takmičenje Kantonalne lige NS USK-a, može i u roku kraćem od tri dana donijeti odluku o promjeni termina utakmica.

**10.06.** Komesar za takmičenje Kantonalne lige NS USK-a, shodno ukazanoj potrebi, može i u drugim slučajevima donijeti odluku o promjeni termina utakmice.

**VII - ODLAGANJE UTAKMICE**

**Član 11.**

**11.01.** Ako se odlukom nadležnog državnog organa (Vijeće ministara BiH, entitetske vlade ili lokalni organi uprave) proglasi Dan žalosti na području gdje se prema rasporedu natjecanja tog dana igraju utakmice Kantonalne lige NS USK-a, Takmičarski organ koji rukovodi takmičenjem, može odrediti novi termin odigravanja utakmice, u skladu sa kalendarom takmičenja, pri tome vodeći računa da se obezbijedi regularnost takmičenja.

**11.02.** U slučaju kada zbog Dana žalosti nije izvršeno odgađanje utakmice, obaveza je klubova da prije početka utakmice na terenu za igru odaju počast minutom šutnje ili na drugi prikladan način prema nastradalim zbog čega je proglašen Dan žalosti.

**11.03.** U slučaju kada je Dan žalosti proglašen od strane Vijeća ministara BiH, klub domaćin je obavezan da na jarbolima stadiona zastave budu spuštene na pola koplja ili jarbola, a igrači na terenu za igru na rukavu dresa mogu nositi obilježje crne trake kao znak žalosti.

**11.0**4. Klub domaćin obavezan je da putem razglasa zamoli sve učesnike utakmice da se suzdrže od bilo kakvih postupaka suprotno pijetetu zbog kojeg je proglašen dan žalosti.

**Član 12.**

**12.01.** Ako se u toku trajanja utakmice, na osnovu javnog saopštenja od strane nadležnog organa iz prethodnog člana, proglasi Dan žalosti, utakmica se neće trajno prekinuti, ali je sudija utakmice dužan da u prvom privremenom prekidu igre zaustavi igru i zatraži od igrača naterenu da minutom šutnje izraze saučešće prema nastradalim ili umrlim osobama.

**Član 13.**

**13.01.** Kada nadležni organ policije sa područja na kojem se trebaju odigrati rasporedom takmičenja prvenstvene utakmice, obavijesti komesara za takmičenje pismenim putem, da bi odigravanje utakmice prema utvrđenim terminima moglo imati ozbiljnih posljedica po bezbjedonosnu situaciju učesnika utakmice, komesar za takmičenje obavezan je uzeti u razmatranje pismeni zahtjev policijskog organa za odgađanje utakmice, te donijeti odluku u vezi sa odgađanjem utakmice, vodeći računa da se zadovolje kriteriji bezbjedonosnog-sigurnosnog aspekta i zaštite regularnosti takmičenja.

**13.02.** Odgađanje utakmice može trajati najduže do deset dana u odnosu na rasporedom utvrđeni termin. Odluka komesara za takmičenje je konačna i obavezujuća za sve učesnike utakmice.

**Član 14.**

**14.01**. U slučaju proglašenja vanrednog stanja ili stanja nesreće od strane nadležnih organa BiH ili Federacije BiH, sve odluke vezane za takmičenje donosi Komisija za takmičenje NS USK-a odnosno Izvršni odbor NS USK-a u skladu sa Statutom NS USK-a i ostalim pravilnicima i odlukama.

**VIII - ODAVANJE POČASTI MINUTOM ŠUTNJE I IZNOŠENJE TRANSPARENATA**

**HUMANITARNOG SADRŽAJA NA UTAKMICAMA**

**Član 15.**

**15.01.** Odavanje počasti (pijeteta) prema određenim kategorijama lica može se vršiti neposredno prije početka utakmice u objektu stadiona i to u slučajevima: iznenadne smrti (nesreće) igrača, sportskih radnika klubova i pripadnika navijačkih skupina, članova organa i tijela saveza organa UEFA-e i FIFA-e, stradalih lica u elementarnim i drugim katastrofama, smrti državnih ili entitetskih istaknutih ličnosti, te ako je proglašen Dan žalosti.

**15.02.** Za svaku namjeru odavanja počasti minutom šutnje ili na drugi način, klubovi, organizacije i pojedinci moraju pismeno tražiti odobrenje od komesara za takmičenje najkasnije 48 sati prije početka utakmice sa detaljnim obrazloženjem i protokolom aktivnosti. O odluci komesara za takmičenje podnosioci zahtjeva biće upoznati najkasnije 8 (osam) sati prije početka utakmice, kao i sva službena lica utakmice (delegat, sudije utakmice), te klubovi.

**15.03.** U slučaju iznenadne smrti ili nesreće lica iz odredbe 01.ovog člana, odluku će donijeti delegat utakmice nakon konsultacija sa tehničkim sekretarom i komesarom za takmičenje.

**15.04.** Za slučajeve iznošenja (isticanja) transparenata čiji sadržaj ima humanitarni karakter: borba protiv rasizma, mržnje, nasilja na stadionima, nacionalizma, pomoći unesrećenim licima u elementarnim i drugim katastrofama, primjenjivat će se odredbe kao i za odavanje počasti.

**IX - DUŽNOSTI KLUBOVA**

**Član 16.**

**16.01.** Klub domaćin utakmice je obavezan pripremiti teren za igru, kao i sve ostale prostorije (svlačionice, kancelarije i sl.), da su čiste, zagrijane, s toplom vodom, opremljene sa svim tehničkim pomagalima najkasnije 90 (devedeset) minuta prije određenog termina za početak utakmice.

**16.02.** Klub-domaćin, odnosno organizator u Kantonalnoj ligi NS USK-a obvezan je osigurati najmanje tri (3) lopte, koje u svemu moraju odgovarati propisima Pravila nogometne igre. U slučaju da se utakmica igra po snijegu- odnosno da je teren pokriven snijegom, lopta mora biti crvene boje.

**16.03.** Utvrđivanje podobnosti terena za igru vrši sudija utakmice u prisustvu oba kapitena ekipa koje nastupaju na utakmici.

**16.04.** Odluku o podobnosti terena za odigravanje utakmice donosi isključivo sudija utakmice u skladu s Pravilima nogometne igre.

**Član 17.**

**17.01.** Klubovi su obavezni doći na stadion na kome će se odigrati utakmica najkasnije 90 (devedeset) minuta prije utvrđenog vremena za početak utakmice i nastupiti sa najboljim sastavom ekipa, te prisustvovati radnom sastanku (brifingu) kojim predsjedava delegat utakmice.

**Član 18.**

**18.01.** Klub domaćin obavezan je da delegatu utakmice stavi na raspolaganje ispravan računar sa priključkom na internet i printer. Klubovi su dužni da najkasnije 60 minuta prije početka utakmice, dostave delegatu na propisanom obrascu, spisak igrača i službenih lica koja će nastupati na utakmici i odgovarajuće akreditacije za iste.

**18.02.** Spisak mora biti ovjeren i potpisan od zvaničnog predstavnika kluba. Spisak prijavljenih igrača mora sadržavati podatke igrača prijavljenih u COMET sistem. U slučaju da sistem COMET nije u funkciji vođenje zapisnika sa utakmice se radi ručno, a naknadno će delegate u sistemu COMET napraviti zapisnik.

**Član 19.**

**19.01.** Klub domaćin je obavezan na svim utakmicama postaviti na jarbole: državnu zastavu Bosne i Hercegovine, zastavu NS/FS BiH, a mogu se postaviti i zastava NS FBiH, Federacije BiH, klupske, zastave kantona, te zastava fair playa. Istaknute zastave trebaju biti istih dimenzija, uredne i čiste.

**19.02.** Postavljanje drugih zastava nije dozvoljeno, a u slučaju njihovog postavljanja, klub ćesnositi disciplinske sankcije shodno Disciplinskom pravilniku NS/FS BiH.

**Član 20.**

**20.01.** Klub domaćin je obavezan da poduzme sve mjere i radnje u cilju zaštite: članova gostujuće ekipe, sudaca, delegata utakmice, gostujućih navijača (kod organiziranog dolaska), neposredno prije početka utakmice, u toku, između dva poluvremena i po završetku utakmice, a sve do napuštanja stadiona za odigravanje utakmice, kao i poduzeti sve mjere na stadionu za odigravanje utakmice i oko njega, predviđene ovim Propozicijama takmičenja, Pravilnikom o bezbjednosti, kao i ostalim pravilnicima, odlukama, propisima i uputstvima NS/FS BiH i NS FBiH.

**20.02.** Klub domaćin utakmice obavezan je obezbijediti odgovarajuću dežurnu redarsku službu s propisno označenim dovoljnim brojem redara, pripadnike policije, liječnika i dežurno sanitetsko vozilo sa osobljem i nosilima, kao i najmanje 6 (šest) propisno označenih sakupljača lopti adekvatnog uzrasta, ravnomjerno raspoređenih oko terena za igru, kao i zadužiti posebno lice za njihov rad.

**20.03.** Klub domaćin obavezan je podnijeti pismenu prijavu i tražiti odobrenje za održavanje javnog skupa utakmice nadležnoj policijskoj upravi Ministarstva unutrašnjih poslova, na čijoj teritoriji se treba odigrati utakmica, navodeći sve relevantne podatke, a posebno: mjesto i naziv stadiona, vrsta utakmice, imena klubova, datum i vrijeme odigravanja utakmice, kao i procjenu mogućeg broja gledalaca, kako domaćih, tako i gostujućih, ako su najavljeni, te podatke o angažovanim ostalim službama, redarska, ljekarska, sa orijentacionim brojem lica, te druga neophodna saznanja u vezi sa organizacijom utakmice.

**20.04.** Pismeni zahtjev za odobrenje odigravanja utakmice podnosi se 5 (pet) dana prije određenog termina za odigravanje utakmice ili u rokovima kojima je regulisano ovo pitanje nadležnih organa bezbjednosti u mjestu odigravanja utakmice.

**20.05.** Pismeni zahtjev-odobrenje za odigravanje utakmice klub domaćin obavezno dostavlja na uvid delegatu utakmice prije njenog početka, odnosno na brifingu.

**20.06.** Bez prisustva pripadnika policije, dežurne ljekarske službe, sanitetskog vozila, redarske službe utakmica se neće igrati. Odluku o neodigravanju utakmice donosi delegat utakmice i saopštava je sudiji utakmice i zvaničnim predstavnicima klubova, prije početka utakmice i sve to evidentira u izvještaju delegata utakmice i zapisniku sa utakmice.

**20.07.** Klub domaćin za neispunjavanje ovih obaveza snosi takmičarske i disciplinske posljedice u skladu sa Pravilnikom o nogometnim takmičenjima NS/FS BiH i Disciplinskim pravilnikom NS/FS BiH.

**20.08.** Klubovi su odgovorni za ponašanje svojih igrača, službenih osoba, članova, navijača i svake druge osobe koja obavlja dužnost na utakmici u ime kluba.

**20.09.** Promocija, objava ili isticanje na bilo koji način, političkih poruka ili bilo koji drugi vid političkog djelovanja unutar ili u neposrednoj blizini stadiona nije dozvoljeno prije početka utakmice, tokom utakmice i po završetku utakmice.

**20.10.** Na terenu za igru za vrijeme odigravanja utakmice zabranjen je bilo koji oblikreklamiranja.

**20.11.** Na mrežama, ugaonim zastavicama ili vratima ne može biti izvješen reklamni materijal ili pribor (npr. kamere, mikrofoni i megafoni i sl.). Također je zabranjena reprodukcija logotipa na travnatom dijelu terena za igru (korištenjem lasera i sl.).

**Član 21.**

**21.01.** Za vrijeme odigravanja prvenstvenih utakmica u stadionu, pored terena za igru, u tehničkom prostoru moraju se nalaziti lica akreditovana od strane NS USK-a zatakmičenje Kantonalne lige NS USK-a i to:

1. Službeni predstavnik kluba s licencom NS USK-a,

2. Glavni trener s trenerskom licencom registriran u COMET informacioni

sistemu,

3. Trener i pomoćni trenera s trenerskom licencom registriranu COMET

informacioni sistemu,

4. rezervni igrači u sportskoj opremi,

5. Doktor kluba na domaći utakmicama,

6. Fizioterapeut s akreditacijom

7. Komesar za bezbjednost na domaćim utakmicama.

**21.02.** U slučaju nepoštivanja navedenih uslova klub snosi disciplinsku odgovornost.

**21.03.** U zapisniku gostujuće ekipe klub je obavezan imati minimalno jednog trenera, službenog predstavnika te jednog ljekara ili fizioterapeuta.

**21.04**. Predstavnik kluba, glavni trener ili pomoćni trener ne mogu biti ista osoba.

**21.05.** Osoba koja je u COMET informacionom sistemu registrirana kao igrač i kao trener, na istoj utakmici može obavljati samo jednu funkciju (igrač ili trener).

**21.06.** Predstavnik kluba, komesar za bezbjednost, ljekar i fizioterapeut obavezni su posjedovati odgovarajuću natjecateljsku akreditaciju koju izdaje NS USK-a.

**21.07.** Validnost izdatih potrebnih dokumenata mogu kontrolisati samo subjekti koji su ih i izdali, a delegat na utakmici utvrđuje njihovo posjedovanje, odnosno identitet lica.

**21.08.** Osobe s spiska prijavljenih lica koje nemaju odgovarajuću akreditaciju, ne mogu se nalaziti u tehničkom prostoru, osim zamjenskih igrača.

**21.09.** Sva akreditirana/licencirana službena lica moraju biti unesena i evidentirana u COMET informacioni sistem s adekvatnom fotografijom (treneri, predstavnici kluba, ljekari, fizioterapeuti i komesari bezbjednosti) od strane administracije NS USK-a.

**X - NASTUPANJE NA UTAKMICI**

**Član 22.**

**22.01.** Klubovi su dužni nastupiti na svim utakmicama stalnog takmičenja koje su odlukama takmičarskog organa zakazane, predviđene ili odlukom sudije privremeno prekinute, bez obzira na okolnosti u kojima su se nalazili u vrijeme kada su obavješteni da nastupe, odnosno da nastave igranje utakmice.

**22.02.** Klub koji odbije da nastupi ili neodigra utakmicu iz odredbe 01.ovog člana, odgovoran je za učinjeni propust u takmičarskom i disciplinskom smislu.

**22.03.** Organ koji rukovodi takmičenjem, u svim navedenim slučajevima iz ovog člana, takve utakmice registrovati će po službenoj dužnosti 3:0 (par forfe) u korist protivnika i podnijeti zahtjev disciplinskom organu za utvrđivanje disciplinske odgovornosti.

**XI - NAJMANJI BROJ IGRAČA U IGRI**

**Član 23.**

**23.01**. Utakmica ne može da počne po Pravilima nogometne igre ako jedna od ekipa nema najmanje sedam (7) igrača na terenu za igru, od kojih je jedan vratar i kapiten.

**23.02.** Igrači, koji nisu upisani do početka utakmice u zapisnik s utakmice, ne mogu nastupiti na utakmici.

**23.03** Ako jedna ekipa za vrijeme igre ostane sa manje od sedam igrača, sudija je dužan da zaustavi igru, a ako u roku od pet minuta klub ne nastupi s minimalnim brojem igrača, sudija je dužan da označi kraj utakmice.

**Član 24.**

**24.01**. Svaka ekipa u zapisnik s utakmice prijavljuje maksimalno 18 igrača. Klubovi koji nemaju najmanje 14 igrača u zapisniku sa utakmice snosit će disciplinske sankcije.

**24.02.** U igri učestvuje 11 prijavljenih igrača, a tokom igre može se izvršiti do pet zamjena tokom tri prekida na utakmici (izmjene koje se vrše prije početka drugog dijela igre, upoluvremenu – ne računaju se kao prekidi).

**Član 25.**

**25.01.** Klubovi moraju poštovati boju sportske opreme protivnika koju su prije početka prvenstva prijavili sekretarijatu takmičenja.

**25.02.** Ekipe na jednoj utakmici ne mogu igrati u istim ili sličnim bojama dresova. Ekipe su dužne usaglasiti boje opreme 48 sata prije zvaničnog termina odigravanja utakmice, u skladu s prijavljenim osnovnim bojama.

**25.03.** U koliko se boje opreme podudaraju, dresove će promijeniti domaća (prvoimenovana) ekipa. Ukoliko jedna od ekipa ne poštuje prijavljene boje dresova, ista snosi disciplinsku odgovornost.

**XII - PRAVO NASTUPA IGRAČA**

**Član 26.**

**26.01.** Na prvenstvenim utakmicama mogu nastupiti igrači koji su stekli pravo igranja prema odredbama Pravilnika o registraciji igrača i statusu i transferu igrača NS/FSBIH, ukoliko su navršili 17 godina života, kao i igrači koji su navršili 16 godina, ali saobaveznim specijalističkim ljekarskim pregledom koji nadležni registracioni savez unosi u COMET informacioni sistem, na osnovu dokaza o obavljenom specijalističkom ljekarskom pregledu, dostavljenom od strane kluba, sa jasno naznačenim rokom trajanja istog, a kojim se pro proglašava sposobnim za nastupanje na utakmicama seniorskog uzrasta.

**26.02.** U sastavu prijavljene ekipe – **DA 4 ( ČETIRI ) IGRAČA ISPOD 21 GODINE MORAJU BITI U ZAPISNIKU A DA 2 ( DVA) IGRAČA ISPOD 21 GODINE MORAJU IGRATI TOKOM CIJELE UTAKMICE**

**26.03.** U slučaju nepoštivanja prethodnog stava klub snosi takmičarske i disciplinske

posljedice.

**26.04.** Igračima mlađim od 21 godine smatraju se samo igrači državljani Bosne i Hercegovine.

**26.05.** Za takmičarsku 2023/2024 godinu, igrači mlađi od 21. godine života smatraju se igrači rođeni 01.01.2002. godine i mlađi.

**26.06.** Igrač koji je registrovan za veliki nogomet i futsal može nastupiti isti dan na dvije utamice i to isključivo jednu u futsalu i jednu u velikom nogometu.

**26.07.** Igrač koji nije unesen u COMET sistem ne može nastupiti za svoju ekipu na utakmici.

**26.08.** Ukoliko oba kluba naprave prekršaj iz gore navedenih stavova, a za koji se snosetakmičarske posljedice, takva utakmica će biti registrovana kao odigrana, ali se nećeuzeti u obzir ostvareni rezultat na istoj.

**XIII - IDENTITET IGRAČA**

**Član 27.**

**27.01.** Na prvenstvenim utakmicama mogu nastupiti samo igrači čiji je identitet utvrđen putem fotografije iz COMET informacionog sistema, a u slučaju njenog nedostatka identitet će se utvrditi na osnovu javne isprave: lične karte ili pasoša, odnosno štampane ID COMET kartice. Igraču s neadekvatnom pohranjenom fotografijom u COMET informacionom sistemu (kada je nemoguće utvrditi identitet), delegat utakmice neće dozvoliti nastup na utakmici.

**27.02.** Identitet se u pravilu utvrđuje prije početka utakmice.

**27.03.** Za igrače koji su zakasnili na početak utakmice, odnosno na početak drugog dijela, a upisani su u zapisnik sa utakmice, identitet se utvrđuje za vrijeme odmora između dva dijela igre i neposredno po završetku utakmice.

**XIV - LJEKARSKI PREGLED I ČLANARINA**

**Član 28.**

**28.01.** Svaki igrač koji nastupa u natjecanju mora u COMET informacioni sistem imati unseen period važenja ljekarskog pregleda i period za koji je uplaćena članarina.

**28.02.** Rok važnosti ljekarskog pregleda za igrače koji na dan izvršenog pregleda ima najmanje 17(sedamnaest) i više godina života traje 6 (šest) mjeseci, a za mlađe igrače 4(četiri) mjeseca.

**28.03.** Obavljeni ljekarski pregled mora sadržavati obavezujuće elemente koje je propisala Komisija za sportsku medicinu NS FBiH.

**28.04.** Za igrača koji nema upisan važeći ljekarski pregled u COMET informacioni sistem ili važeću potvrdu, delegat utakmice neće dozvoliti nastup na utakmici.

**28.05.** Za sva ostala pitanja u vezi s ljekarskim pregledom igrača primjenjivat će se odredbe člana 56. Pravilnika o nogometnim takmičenjima NS/FS BiH.

**XV - DELEGAT NA UTAKMICI**

**Član 29.**

**29.01.** Delegata na utakmici određuje komesar za takmičenje NS USK-a, sa usvojene liste

delegata za sezonu 2023/2024. u saradnji sa Takmičarskom komisijom.

**29.02**. Delegat zastupa takmičarski organ i ima vrhovni nadzor na utakmici.

**29.03.** Komisija za takmičenje NS USK-a donosi posebno Uputstvo o vršenju dužnosti delegata.

**29.04.** Delegat i sudije su obavezni dostaviti dopunski izvještaj u roku od 24 sata po odigravanju utakmice, ukoliko je na utakmici došlo do incidenata, prekida utakmice kao i na zahtjev komesara za takmičenje NS USK-a.

**Član 30.**

**30.01.** Delegat je obavezan da 90 minuta prije početka utakmice održi radni sastanak (brifing) sa predstavnicima klubova, sudijama utakmice, komesarom za bezbjednost kluba domaćina i predstavnikom policije. Kašnjenje na radni sastanak – brifing povlači disciplinsku odgovornost.

**XVI - SUCI**

**Član 31.**

**31.01.** Utakmice Kantonalne lige NS USK-a mogu voditi samo suci s liste sudaca Kantonalne lige NS USK-a, čije određivanje vrši komesar za suce i suđenje kantonalne lige, u skladu sa odlukom Izvršnog odbora NS USK-a.

**31.02.** Izuzetno utakmice, Kantonalne lige NS USK-a, na zahtjev komesara za suce i suđenje, mogu suditi i suci sa liste sudaca višeg ranga takmičenja,

**Član 32.**

**32.01.** Sudac utakmice je dužan da prije početka utakmice pregleda i odluči da li je teren podoban za igru.

**32.02.** Ako sudija utvrdi u prisustvu dva kapitena ekipa da je teren nepodoban za igru, utakmica se neće igrati, a sudija će sačiniti poseban izvještaj o nepodobnosti terena za igru.

**32.03.** Sudac je dužan da nakon utakmice u svom izvještaju navede podatke koje se odnose na postignute pogotke, zamijenjene, opomenute i isključene igrače, a prema potrebi i druge podatke, ako se radi o prekidu utakmice, neredu, tuči, uključujući eventualne prijave i sl.

**XVII - ZAPISNIK SA UTAKMICE**

**Član 33.**

**33.01.** Delegat sastavlja zapisnik s utakmice. Zapisnik s utakmice se popunjava elektronski, u COMET sistemu. Klubovi su dužni prije početka utakmice dostaviti ovjeren i potpisan spisak igrača i službenika svoje ekipe na propisanom obrascu.

**33.02.** Po završetku utakmice zapisnik s utakmice sastavljen putem Comet sistema, sravnjavaju delegat i sudac, nakon čega delegat zaključi izvještaj fair playa, a sudija utakmice svojom šifrom zaključuje zapisnik sa odigrane utakmice.

**33.03.** Delegat i glavni sudac odgovorni su za tačnost podataka u zapisniku.

**XVIII - REGISTRACIJA UTAKMICA**

**Član 34.**

**34.01.** Ako na utakmicu nije uložena žalba, a ne postoje uslovi za registraciju po službenoj dužnosti, utakmicu komesar za takmičenje kantonalne lige NS USK-a registruje postignutim rezultatom.

**34.02**. Ako je prvostepena odluka pravosnažna, ili je donijeta drugostepena odluka koja je konačna, jednom registrovana utakmica ne može biti poništena, izuzev u postupku zaštite zakonitosti Pravilnika o nogometnim natjecanjima NS/FS BiH.

**34.03**. komesar za takmičenje vrši analizu i registraciju odigranih utakmica, na prvom narednom sastanku.

**34.04.** Izuzetno, komesar za takmičenje registraciju odigranih utakmica može izvršiti putem e-maila, telefona ili faksa.

**34.05.** Ako je na utakmicu uložena žalba, rok za registraciju utakmice se produžava do konačne odluke.

**XIX - ŽALBE**

**Član 35.**

**35.01.** Žalbe po svim osnovama moraju se najaviti 24 sata nakon odigrane utakmiceelektronskim putem, telegramski, e-mailom ili faxom koji ima automatski ispis datuma ivremena o najavi žalbe.

**35.02.** Žalba s pismenim obrazloženjem sa dokazom o uplaćenoj taksi mora se dostaviti u sjedište lige u roku od 48 sati po odigranoj utakmici.

**35.03.** Ukoliko rok za ulaganje žalbe ističe u nedjelju ili na državni praznik, rok za ulaganje žalbe se produžava za prvi naredni radni dan.

**35.04.** Žalba se dostavlja putem sekretarijata, Takmičarskoj komisiji.

**35.05**. Uz žalbu se dostavlja dokaz o uplaćenoj taksi u skladu s odlukom IO NS USK-a.

**Član 36.**

**36.01.** Nenajavljene, neblagovremene i žalbe koje nisu uredno taksirane neće biti uzete u razmatranje, već će biti odbačene a utakmica će se registrovati postignutim rezultatom.

**36.02.** Odluke po uloženim žalbama će biti donijete u roku od osam dana od dana prijema žalbe.

**36.03.** Pri ocjeni pravovremenosti i validnosti najave žalbe uzima se u obzir datumposlanog e-maila, poštanski žig preporučenog pisma ili telegrama, datum na faksu kaopotvrdi o žalbi te datum na novčanoj uplatnici.

**Član 37.**

**37.01.** Žalbe u prvom stepenu rješava Takmičarska komisija NS USK-a.

**Član 38.**

**38.01.** Žalbe u drugom stepenu rješava Apelaciona komisija NS FBiH

**38.02.** Žalbe na odluke Takmičarske komisije NS USK-a podnose se Apelacionoj komisiji NS USK-a, u roku od osam (8) dana od dana prijema odluke prvostepenog organa.

**38.03.** Za utakmice posljednja dva kola rok za podnošenje žalbe drugostepenom organu je tri dana.

**38.04.** Odluke o podnijetim žalbama na odluke Takmičarske komisije NS USK-a donose se u razumnom roku, a najkasnije u roku od 15 dana, a o žalbama podnijetim na utakmiceposljednja dva kola u roku od tri (3) dana od dana prijema žalbe.

**38.05.** Žalbe na odluke disciplinskog suca NS USK-a podnose se Apelacionoj komisiji NS USK-a, u roku od osam (8) dana od dana prijema odluke prvostepenog organa.

**38.06.** Protiv odluke Apelacione komisije ne može se uložiti žalba.

**38.07.** Protiv odluke Apelacione komisije može se podnijeti zahtjev za zaštitu zakonitosti u roku od 8 (osam) dana od prijema Odluke drugostepenog organa Izvršnom odboru NS USK-a.

**Član 39.**

**39.01.** Organ koji donosi odluke može utvrditi i skraćeni žalbeni postupak.

**XX - DISCIPLINSKE SANKCIJE**

**Član 40.**

**40.01.** O disciplinskim prekršajima klubova, igrača, članova stručnog i tehničkog rukovodstva i funkcionera klubova i službenih lica na utakmici koji učestvuju u takmičenju, odlučuje se na osnovu Disciplinskog pravilnika NS/FS BIH **I ODLUKE IZVRŠNOG ODBORA NS USK-a.**

**XXI - UTVRĐIVANJE PLASMANA**

**Član 41.**

**41.01.** Plasman klubova na tabeli utvrđuje se prema odredbama člana 43. Pravilnika o

nogometnim takmičenjima NS/FS BiH.

**XXII - POPUNJAVANJE LIGE**

**Član 42.**

**42.01.** Kanonalna liga NS USK-a popunjava se novoformiranim klubovima, reaktiviranim klubovima i klubom koji ispadnu iz Druga liga FBiH grupa „Zapad“

**XXIII - FINANSIJSKE ODREDBE**

**Član 43.**

**43.01.** Službenim licima na utakmici pripada odgovarajuća naknada, koja uključuje taksu, dnevnicu i putne troškove, u skladu sa odlukom Izvršnog odbora NS USK-a.

**43.02.** Troškovi službenih lica isplaćuju se na osnovu priloženog naloga izdatog od NS USK-a.

**43.03.** Pripadajuća taksa službenih lica iznosi:

* **Delegat: ……………………………… 60,00 KM + 3 KM stik za internet u koliko domaćin ne obezbijedi internet konekciju.**
* **Glavni sudija: ………………………… 60,00 KM**
* **Prvi asistent: .……………………….… 50,00 KM**
* **Drugi sistent: …………………….…… 50,00 KM**

**46.04.** Putni troškvi:

* ***Obračunavaju se po formuli: kilometraža u oba pravca x 20 % prosječne cijene goriva (supera-dizela)na području kantona.***
* Naplaćuje se samo jedan prevoz, računajući najdužu relaciju delegiranih

službenih lica,

* Obračun putnih troškova vrši sekretar kluba domaćina sa delegatom i glavnim sudijom,
* Obračun se vrši naosnovu daljinara kojeg je uradio NS USK-a.

**43.05.** Sve isplate vrše se poslije odigravanja utakmica, a za klubove koji isplatu vrše putem žiro računa, najkasnije 24 sata po odigranoj utakmici, na žiro račune svakoj službenoj osobi pojedinačno.

**43.06**. Ukoliko klub ne isplati službena lica ili ih djelomično isplati, klubu se ostavlja dodatni rok da najkasnije do naredne utakmice izmiri troškove u cijelosti, nakon čega nastupa automatska suspenzija a klub podliježe novčanoj kazni za neizvršavanje obaveza.

**43.07.** Klub je dužan validan dokaz o isplati naknada za službena lica, dostaviti delegatu na brifingu prije početka prve naredne utakmice.

**43.08.** Delegat je dužan na brifingu, sat i pol prije početka utakmice, izvršiti provjeru da li je klub isplatio pripadajuće naknade svakom službenom licu pojedinačno što se odnosi na prethodnu utakmicu.

**Član 44.**

**44.01.** Izvršni odbor NS F BiH prije početka prvenstva donosi odluku o visini troškova takmičenja. Kotizacija za takmičenje se utvrđuje za cijelu takmičarsku sezonu i iznosi ***700,00 KM uz mogućnost da klubovi uplatu izvrše u dvije rate, po 350,00 KM, svaku prije početka takmičarske polusezone polusezone.***

**44.02.** Ukoliko klub odustane od takmičenja u toku takmičarske sezone, obavezan je izvršiti uplatu kotizacije za takmičenje u cijelosti.